MINISTERSTVO VNÚTRA SLOVENSKEJ REPUBLIKY
CENTRUM PODPORY ŽILINA
Kuzmányho 26, 012 23 Žilina 


CPZA-MP-2024/004135               			   	                       Žilina 21.05.2024



Oznámenie
o zrušení vyhlásenej elektronickej aukcie
na prebytočný majetok štátu v k. ú. Jalovec 



Ministerstvo vnútra Slovenskej republiky ako správca majetku štátu (ďalej len „správca“), v súlade s ustanovením § 8 a ustanovením § 8a zákona č. 278/1993 Z. z. o správe majetku štátu v znení neskorších predpisov (ďalej len „zákon o správe majetku štátu“) vykonalo dňa 15. 01. 2024 ponukové konanie na predaj  nehnuteľného majetku štátu nachádzajúceho sa v k. ú. Jalovec, obec Jalovec, okres Liptovský Mikuláš a následne dňa 23. 04. 2024 bola vyhlásená elektronická aukcia v registri ponúkaného majetku štátu na webovom sídle www.ropk.sk na pozemky, ktoré sú vedené na liste vlastníctva číslo 195 v k. ú. Jalovec, obec Jalovec, okres Liptovský Mikuláš a sú v správe Ministerstva vnútra SR v spoluvlastníckom podiele 1/1 (ďalej len „nehnuteľný majetok štátu“) :
· pozemok parcela E KN č. 131/1 - zastavaná plocha a nádvorie o výmere 29 m2,
· pozemok parcela E KN č. 4826 - zastavaná plocha a nádvorie o výmere 4826 m2,

Požadovaná bola primeraná cena vo výške 37 400,00 €, ktorá bola stanovená Znaleckým posudkom č. 70/2021 zo dňa 16.10.2021 a vyhlásením znalca pod č. 138/2023 zo dňa 16.11.2023 vypracované znalcom Ing. Danou Tatarkovičovou, evidenčné číslo znalca 915358.

Správca využíva svoje oprávnenie, ktoré si vyhradil v podmienkach vyhlásenia elektronickej aukcie a oznamuje, že sa uskutoční opakovanie vyhlásenia elektronickej aukcie z dôvodu aktualizácie znaleckého posudku. 







zapísala: Mgr. Janka Šenkýrová  

